Skabelon – politik om hjemmearbejde

Politik om hjemmearbejde for [virksomhed]

**Formålet med politikken om hjemmearbejde**

Formålet med politikken er, at give medarbejderen mulighed for at arbejde hjemmefra, så arbejdsvilkårene bliver mere fleksible.

**Hvad er hjemmearbejde?**

Hjemmearbejde er en ordning, hvor den enkelte medarbejder har mulighed for at arbejde hjemmefra i en del af sin af arbejdstid.

**Hvem kan arbejde hjemme?**

Det er ledelsen, der beslutter, hvilke medarbejdere der kan arbejde hjemme, i hvilket omfang der kan arbejdes hjemme, og hvilke arbejdsopgaver der kan løses hjemmefra.

Medarbejderen kan arbejde hjemme efter en konkret aftale med nærmeste leder.

Ledelsen kan til enhver tid bede medarbejderen om at møde op arbejdspladsen på en allerede planlagt hjemmearbejdsdag, hvis ledelsen skønner, at det er nødvendigt i forhold til virksomhedens drift.

**Krav til hjemmearbejdet**

[Når medarbejderen arbejder hjemme, skal det fremgå af medarbejderens kalender. Medarbejderen har ansvaret for, at det står i kalenderen.

Medarbejderen skal være tilgængelig ved hjemmearbejde, så der er mulighed for at kontakte medarbejderen. Medarbejderen skal også stå til rådighed for virtuelle møder. På virtuelle møder skal medarbejderen fremstå professionel og følge samme retningslinjer, som gælder ved arbejde på virksomhedens adresse [– herunder politik om dresscode].

Arbejdstiden er den samme som på virksomheden, medmindre andet er aftalt.]

**Krav til hjemmearbejdspladsen**

Det er en forudsætning for at kunne arbejde hjemme, at medarbejderen har en tilstrækkelig internetforbindelse og kan koble sig til virksomhedens systemer.

**Udstyr og arbejdsmiljø**

Alt efter, hvor meget medarbejderen arbejder hjemme, kan virksomheden ud fra en konkret vurdering stille de nødvendige arbejdsredskaber til rådighed. Virksomheden følger de arbejdsmiljømæssige regler for hjemmearbejde og for skærmarbejde.

Medarbejderen skal være opmærksom på at overholde de arbejdsmiljømæssige regler om pauser og hviletid.

**Trivsel og sundhed**

Da det ikke er muligt for virksomheden at føre tilsyn med hjemmearbejdspladsen, er det vigtigt, at medarbejderne orienterer deres leder, hvis de har problemer ved at arbejde hjemme.

Lederen og medarbejderen vil herefter i fællesskab vurdere, hvad de kan gøre for at forbedre arbejdsmiljøet. Det kan være i form af trivselstiltag, indretning af arbejdspladsen mm.

**Databeskyttelse og it-sikkerhed**

Ved hjemmearbejde gælder virksomhedens øvrige politikker og retningslinjer. Det gælder særligt reglerne for it-sikkerhed og databeskyttelse – herunder at medarbejderen opbevarer og sletter persondata efter de retningslinjer, der er angivet i [databeskyttelsespolitikken].